ketta taastamine | Arvutiturve\nKõvaketta poolitamine või ühendamine taas üheks tervikuks – EaseUS Partition Master\n16. dets. 2011 — Priit\nValeri tähelepanek on õige! Kui kasutada programmi MiniTool Partition Wizard Home Editioion siis see tasuta versioon ei võimalda tõepoolest kettaid taas kokku liita vaid selleks tuleks osta selle programmi tasuline litsents. Ent selle taha asi seisma ei jää.\nProgramm sobib operatsioonispüsteemidele Win XP/ 2003/08/ Vista/ Windows7, 32bit ja 64 bit süsteemidele.\nLoe ka Arvuti kõvaketta (HDD) poolitamine ehk partitsiooni jagamine kaheks kettaks\nPosted in - defragmentijad, - partitsiooni-, lokaalse ketta taastamine, andmete ja failide varundamine, Andmete taastamine ja varundamine:, Andmete, failide turvaline kustutamine, Õpetused, juhendid, Küsimused ja vastused, Video juhendid - Video Dailymotion, Vimeo, Windows 7, Vista. Sildid: andmete purustamine, kõvaketta diagnostika, kõvaketta jagamine kaheks kettaks, kõvaketta liitmine ja ühendamine, ketta taastamine, partitsiooni poolitamine, partitsiooni taaste, tasuta partitsiooni programm, video, videod, videoklipid. 1 Comment »\nTasuta süsteemitaastaja EASEUS Todo Backup\n5. dets. 2009 — Priit\nKõige enne oleks soovitav läbi lugeda siit ja siit eellood partitsioonitaastajatest, et miks need arvutisüsteemi korrashoidu silmas pidades nii olulised on.\nEASEUS Todo Backup võimaldab väga lihtsalt moodustada tõmmise kogu partitsioonist, millel asub operatsioonisüsteem. Viiruste kahjustuste korral, süsteemivigade ilmnemisel või juhtudel, kui arvutisüsteem lakkab üleüldse avanemast, kuvades kas mustad ekraanid teatega, et mõni süsteemifail on kadunud, või nn sinised surmaekraanid, mis ei luba opisüsteemil enam alglaadida, saab selle abil kergesti arvuti kõige tähtsama ketta taastada varasemasse aega. Ja seda ilma, et peaks uuesti hakkama paigaldama operatsioonisüsteemi (format C ehk puhas install) või originaalplaadi abil riknenud süsteemi parandama. Kogu arvutiseis koos opisüsteemiga ja varem installeeritud programmidega ning kõigi Windows sätetega taastatakse loetud minutitega . Programm sobib opisüsteemidele Windows 2000/2003/XP/Vista/2008, Windows 7.\nProgrammi kodulehelt tiri arvutisse Todo Backup ja paigalda. Installeerimine on väga lihtne, lõppfaasis nõuab arvuti taaskäivitamist (restart).\nProgrammi avamisel vali Backup tagavara tõmmisfaili tegemiseks. Seejärel vali ketas, millest soovid tõmmist teha. Kui opisüsteem asub C-kettal (vaata ka Status rida, kuhu on kirjutatud System), siis vali just see ketas ja vajuta Next.\nNüüd tuleb valida koht, kuhu tõmmis salvestatakse. Selleks võib olla kas arvuti teine ketas (minu arvutis näiteks ketas D), väline kõvaketas või mõni teine USB abil ühendatav irdketas. Mina valisin selleks välise kõvaketta WD Passport, kuna tagavara D-ketas oli mul nii täis, et loodav tõmmis poleks ära mahtunud. Eelnevalt tegin välisele kõvakettale kausta nimega „todo backup“, mille ma nüüd vasakpoolse failiredeli abil avan ja seejärel kirjutan endale märksõnaks „hea seis, OK, 4.dets.2009.“ Seejärel võin hakata tõmmist looma programmis juba paika seatud sätete järgi, valides Use default options.\nEnt kuna ma tahan, et mu tõmmisfail saaks turvaline ja et juhusliku varastamise korral ei saaks keegi seda oma arvutis kasutada, siis valin Set the option manually. Kastikese Encrypt märgin linnukesega ja ainult minule teadaoleva salasõna kirjutan mõlemasse lahtrisse. Seda salasõna EI TOHI unustada, muidu ei saa hiljem ka tõmmist süsteemi taastamiseks kasutada. Kuna ma ei soovi salvestatavaid andmeid kindla suurusega failideks tükeldada, siis jätan linnukese lisamata kastikesse Split ja lähen edasi Next abil. Järgmises aknas, kui soovin, siis kirjutan veel omale infoks mõne märkuse loodava tõmmise kohta.\nSiis kontrollin andmed üle, et tõmmis tehakse ikka C-kettast, kus asub opisüsteem, valin Proceed ja ootan kuni fail valmis kirjutatakse, millest antakse märku teatega – The operation was successfully completed!\nJärgmisena kontrollin tõmmisfaili üle, et sellesse juhuslikke vigu ei sattunud. Selleks valin programmist Check Image File, otsin avanevas aknas vasakpoolse failiredeli abil üles koha, kuhu tõmmise salvestasin ( antud juhul WD välise kõvaketta ja kausta todo backup) ning klikin tõmmisfailil (väline kõvaketas ei saa moodustada tervikfaili, sellepärast on sellel failid automaatselt mitmeks osaks lõigatud). Kuna ma turvalisuse mõttes olin tõmmisfaili pannud salasõna alla, siis kirjutan Password lahtrisse parooli ja vajutan Confirm. Nüd kontrollitakse fail üle ja lõpetamisest antakse märku sõnadega Succed in checking bacup image.\nJärgmisena aseta CD/DVD lugejasse tühi CD plaat ja vali programmist Tools – Create Bootable Disk. Uue akna avanedes vajuta Proceed ja oota kuni alglaadiv plaat on valmis kirjutatud ning väljutatakse CD/DVD seadmest.\nNende kahe eelneva operatsiooniga on tehtud kõik selleks, et partitsiooni taastada, kui arvutit on tabanud mis iganes krahh, rikked, viiruserünnak jne. Kogu aktiivse ketta taastamiseks tuleb nüüd lihtsalt päästeplaat arvutisse sisestada, päästeutiliit üles laadida ja taastada arvuti varasem seis. Taastatakse just selle kuupäevaga seis, millal tõmmis on loodud. Loomulikult kõik see, mis on arvutisse salvestatud tõmmise loomisele järgneval ajal, läheb kaduma. Ent ka neid faile saab vajadusel päästa enne lõplikku partitsiooni taastamist, kui kasutatakse Paragon Rescue Kit 9.0 Expressi.\nNB! Kõige lihtsam on igast järgnevast sammust aru saada, kui lugeda iga akna peatsis olevat teksti, mis teatab, mida selles viisardiaknas tehakse. Kuna mõnel võib inglise tehniline keel veidi kehv olla, siis põgusalt kirjutan neist operatsioonidest ka siin.\nUtiliidi avanedes vali Restore, avanevas aknas otsi vasakpoolse failiredeli abil üles koht, kuhu on taastetõmmis salvestatud, kirjuta salasõna ja vajuta Confirm.\nJärgmisena vajuta lihtsalt Next ja uues aknas tee linnuke ketta ette, mida tahad taastada. Ise ma pole kunagi buutfailide (MBR – Master Boot Record) ette linnukest lisanud, ent teinekord vajavad ka need parandamist. Kui varasemalt on tagavaratõmmist moodustades valitud ka Create image sector by sector, siis tuleb ka nüüd siin valida linnukesega Sector-by-sector restoration, muul juhul mitte. Ise ma näiteks sektorite kaupa taastamist ei poolda.\nNüüd tuleb uuesti kinnitada, millise ketta andmeid soovitakse taastada. Kuna taastame ketast, millel asub opisüsteem, siis märgi see ketas, mille taha on märgitud Active. Järgmistes akendes jäta kõik samaks ja vajuta ainul Next (nendest pole siia pilte lisatud), kuni jõutakse viisardini Todo Backup is ready to process with physical data archiving. Vajuta Proceed ja oota kuni partitsioon taastatakse varasemasse aega.\nLõpetuseks vajuta Finish, vali tööriistaribalt Operation – Exit, väljuta plaat ja laadi opisüsteem üles nagu tavaliselt.\nPosted in - partitsiooni-, lokaalse ketta taastamine, andmete ja failide varundamine. Sildid: andmete ja failide varundamine, failide päästmine, failide taastamine, failide varundamine, ketta taastamine, partitsiooni taaste, taastamine. Leave a Comment »\nTasuta versioonid partitsiooni taastajast Acronis True Image\nViimati toimetatud 19.märts.2011.a.\nÜhest paremate sekka kuuluvast partitsioonitaastajast Acronis True Image´st olen väga pikalt ja põhjalikult kirjutanud sellel lehel. Tegu on küll tasulise programmiga, mille puhul tuleb välja käia ligi 50 dollarit, ent teatud tingimustel saab seda ametlikult arvutisse tirida ja ka kasutada tasuta piiramatu aeg.\nKaks arvuti kõvakettaid tootvat firmat on loonud Acronisega kokkulepe, et et need kasutajad, kelle arvutisse on paigaldatud antud tootjate kõvakettad, võivad tasuta kasutada Acronis programmi, tõsi küll, aasta vanemat versiooni, kui Acronis ise hetkel müüb. Ent ei maksa unustada, Acronis tooted on juba aastaid olnud teerajajad analoogsete programmide seas ja ka hetkel veel neile vastast ei ole. Acronis 2009 aasta versiooni olen kasutanud ka ise ja olen väga rahule jäänud. Mõnes mõttes on vanem versioon isegi parem, sest uude 2010 aasta programmi on lisatud jälle uusi rakendusi, mis lõppkokkuvõttes hakkavad juba häirima. Lihtsam on alati parem kui keeruline.\nAcronis True Image WD Edition saavad tasuta arvutisse tirida ja paigaldada kõik kasutajad, kelle arvuti kõvaketas on Western Digital toode. True image versiooninumbriks on 11.0 ja sobib opisüsteemidele XP ja Vista. Paigaldamisel ei küsita ühegi koodi sisestamist, ent tunneb ära, kui tegu ei ole WD tootega.\nKui ei teata, millise firma kõvaketas arvutis on, siis aitab selles selgusele saada programm nimega Crystaldiskinfo – kohe tööriistariba all on kõvaketta tootja nimetus kirjas, näiteks WDC tähendabki Western Digital kõvaketast.\nTöö programmiga käib põhimõtteliselt samamoodi, nagu olen kirjutanud artiklis Acronis True Image – unikaalne süsteemitaastaja, ent vanemal versioonil on ka teistsugune kasutajaliides. Sellepärast tuleb lihtsalt operatsiooninimesid kõrvutada ja tulemus tuleb sama. Või kasutada inglise keelset kasutusõpetust (User manual), mis on samuti kodulehel saadaval.\nEraldi veel toonitan üle, et kui koht on otsitud, kuhu salvestatakse partitsioonitõmmis, siis tuleb see kindlasti kinnitada rea lõpus oleva ikooni abil (pildil punase noolega märgitud).\nProgrammi tutvustav videoülevaade koos õpetusega, kuidas luua partitsioonitõmmis ja kuidas hiljem selle abil tervet ketast taastada.\nSeagate DiscWizard on tegelikult samuti Acronise toode. Tasuta saavad selle arvutisse paigaldada kõik kasutajad, kelle arvuti kõvaketta nimetus algab nimedega Seagate või Maxtor. Kodulehelt paremast reast Download DiscWizard saab tirida programmi arvutisse, kui järgmisel lehel nõustuda tingimustega. Kindlast ivõib tutvuda ka kasutusjuhendiga, milleni jõuab, kui vajutada Learn more. Sobib opisüsteemidele Windows Vista, XP, 2000, 98, Me.\nTegemist on samuti vanema versiooniga Acronis True Image, ent kõik operatsioonid on siiski samaks jäänud.\nHuvi pärast proovisin seda programmi ka enda arvutisse paigaldada, kuigi mul on Western Digital kõvaketas. Tulemus on näha alloleval pildil.\nPosted in - partitsiooni-, lokaalse ketta taastamine, andmete ja failide varundamine, Freebies, Promotion, Giveaway ehk TASUTA Eripakkumised, Video juhendid - Video Dailymotion, Vimeo, Windows 7, Vista. Sildid: andmete ja failide varundamine, andmete taastamine, failide päästmine, failide taastamine, failide varundamine, ketta taastamine, partitsiooni taaste, süsteemi taastamine, taastamine, Video juhendid - Video Dailymotion, Vimeo. 1 Comment »\nMacrium Reflect – tasuta partitsiooni taastaja\nAasta algul kirjutasin ülevaate Acronis True Image´st, mida isiklikult pean turulolevatest parimaks kahjustatud süsteemi taastajaks. Ent maitsed ja arvamused on erinevad – mõnele tunduvad Acronise tooted ka samm-sammult õpetust järgides liialt keerulised, pealegi maksavad nad mitu raha. Praegusel majandussurutise ajal on siiski kõige otstarbekam tutvustada mõnda tasuta pakutavat süsteemiennistajat, millel küll võrreldes tasuliste versioonidega puuduvad mitmed lisavõimalused, ent sellegipoolest teevad nad oma töö stiilselt ära.\nTaasteprogrammidel on arvutis üks tähtsamaid rolle. Pean neid isegi olulisemaks kui kõikvõimalikud pahavaratõrjed ja tulemüür, kuna viimased pakuvad kaitset siiski ainult hetkeolukorras ja sedagi mitte sajaprotsendiliselt – arvutimaailm on kord juba loodud nii, et viirused luuakse alati enne, kui tõrjeprogrammid suudavad need avastada. Kui aga süsteem saab pahalase läbi kahjustatud, on tükk tegemist, et see taas korda saada. Seda enam, et kuigi süüdlane saadakse kätte ja hävitatakse, võib süsteem olla juba niivõrd rikutud, et targemaks tuleb pidada kogu partitsiooni formaatimist koos uue opisüsteemi paigaldamisega. See aga võtab palju aega.\nUute programmide paigaldamisel arvutisse või nende eemaldamisel võib samuti juhtuda, et süsteem saab haavata. Tihemini juhtub see registripuhastusprogrammide tööga seonduvalt, ent kogemusest võin kinnitada, et ka justkui ohutud mängud või audio-ja videoprogrammid on suutelised süsteemi rikkuma. Paraku peab tunnistama, et ka iga programmi uuem versioon, draiveri värskendus või isegi Microsoft turvapaik ei pruugi koheselt süsteemiga sobida. Või siis uuendus ise sobib, aga selle paigaldamise tõttu saab mõni teine rakendus kannatada.\nVõib juhtuda, et kõik eelnimetatud rikuvad väheolulisi registrifaile, mille tõttu mõni Windows funktsioon lakkab töötamast , mõne vajaliku programmi töö saab häiritud või tekivad näiteks mäluprobleemid, mis segavad opisüsteemil korralikult toimimast. See kõik teeb meele mustaks, ent hädapärast saab oma asjatoimetused arvutis aetud. Kehvem on lugu aga siis, kui arvuti alglaadimisel kuvatakse ette must ekraan valgete tähtedega , mis kurvalt teatab, et tähtis süsteemifail on kadunud või hävinud.\nNii ei jäägi muud üle, kui proovida originaalplaadiga opisüsteemi parandada või kutsuda IT-tehnik kohale arvutit taastama. Sest omast kogemusest tean – aastate jooksul on mulle vaid paaril korral öeldud, et paigaldaksin lihtsalt uue Windowsi, enamik teatab aga nukralt, et arvutisse on jäänud väga vajalikud ja olulised failid, millest on kahju loobuda. Otse loomulikult on kõik abivajajad justkui ühest suust alati kinnitanud, et nad plaanisid just lähitulevikus faile tagavaraks varundada, aga ei osanud uneski ette näha, et nii ootamatult süsteemikrahh saabub… Ent tulebki arvestada, et õnnetus ei hüüa tulles.\nKõik see vaev ja raharaiskamine jääks olemata, kui õpitaks kasutama süsteemitaasteprogramme. Ideaalis näeksin olukorda nii, et kõigi kasutajate arvutis oleks rakendus, mis vigade korral aitaks nii-öelda peatada aega, viies selle abil kogu süsteemi tagasi varasemasse seisu, kui kõik veel korras oli.\nProgrammi arvutisse paigaldamine on imelihtne. Tuleb ainult valida Next, nõustuda tingimustega, seejärel jälle Next kuni võiduka finišini välja. Tasuta versiooni puhul lisatakse litsents automaatselt, tuleb vaid arvestada, et programmil oleks läbipääs internetti tagatud. Käivitusfail sobib nii 32-kui 64 bitistele Windows XP ja Vista versioonidele.\nKõigepealt peab kasutaja loomulikult hindama oma arvuti seisukorda. Varufaili pole mõtet teha, kui arvutis pesitsevad troojad ja viirused, kuna hilisemal partitsiooni taastamisel taastatakse ka need uuesti. Seega peaks kindlasti arvuti enne üle käima erinevate nuhk-ja viirusetõrjetega, olgu selleks kasvõi Online viiruseskannerid. Hea oleks, kui arvuti puhastatakse ka mõttetust prahist ning vanadest failidest, mis sinna kogunenud on ning mis antud hetkel pole enam vajalikud – taastepilt tehakse kogu kettasisust ja mida mahukam see saab, seda rohkem kasutatakse väärtuslikku ruumi .\nProgrammi käivitades tuleks kõigepealt valmis teha päästeplaat juhuks, kui süsteem on niivõrd kahjustatud, et alglaadimisel Windows enam ei avane. Kes soovib, võib buutiva plaadi tegemiseks kasutada BartPE pluginat , ent tuleb arvestada, et selleks peab eraldi ka PE Builder arvutisse tirima ning et see sobib vaid 32 bitisel Windows XP-l kasutamiseks. Ise eelistaksin Linuxil põhineva päästeplaadi valmistamist.\nLeia programmi tööriistaribalt Other Tasks ja vali sealt Create rescue CD. Jälgi, et punktike oleks lingi ees Linux based recovery CD ning vajuta Next. Aseta CD plaadilugejasse, vali Finish ning oota, kuni plaat valmis kirjutatakse.\nKuna mõned protsessorid või emaplaadid ei pruugi Linux päästeplaadiga sobida, oleks mõttekas see kohe üle kontrollida. Veendu, et arvuti buutimisel loetaks andmeid esimesena CD/DVD seadmelt (täpsem juhend on kirjas artiklis Buutiva CD või DVD plaadi kirjutamine), aseta CD tagasi seadmesse ning arvuti taaskäivituselt tulles jälgi, et kuvataks aken kirjaga Welcome to the image restore wizard. Kui seda ei juhtu, siis tasub proovida plaat uuesti kirjutada, kuid enne Finish vajutamist avada link Advanced ning avanenud aknakeses märkida linnukesega Compatibility Mode.\nVõi b ka nii: ava Start – Run, kirjuta reale cmd ja vajuta OK. Plinkivale käsureale kirjuta chkdsk /f või chkdsk /r (enne kaldkriipsu peab olema tühik). Nõustumiseks vajuta Y (Yes) ja mine taaskäivitusele.\nTõmmise tegemiseks tuleb valida ketas, mida soovitakse varundada, teha sellel paremklikk ning vajutada kirjale Create image of… Kui faili soovitakse arvutisse jätta, siis samale kettale ei saa seda salvestada, vaid tuleb valida teine partitsioon. Näiteks, mina soovin taastepilti teha põhikettast, millel asuvad Windows alglaadimisfailid (bootfiles). Tavaliselt on selleks kettaks C, ent eriti just sülearvutitel võib olla selleks mõni muu tähis. Backup Destination aknas märgin punktikesega Local Hard Disk ning rea lõpus oleva noolekese abil valin Browse for folder…. Seejärel otsin avanenud failiredeli abil üles teise ketta (Local Disk D) ja avan kausta Macrium Reflect, mille ma ise olen varem sinna moodustanud. Siis vajutan Next.\nProgrammi sätted ( Other Tasks – Defaults) on vaikimisi hästi paika seatud, seega ei pea ka Complete aknas avama Advanced linki vaid võib kohe vajutada Finish. Järgmisena küsitakse täiendavalt üle, kas soovitakse varundada kohe, mille kinnitamiseks vajuta lingile OK. Nüüd lihtsalt oota, kuni varufail saab valmis tehtud. Olenevalt kettal olevate failide mahust võib kuluda selleks pool tundi kuni tund.\nKuna Macrium Reflect tasuta versioon ei võimalda taastefaili kaitsta salasõnaga, siis turvalisem oleks see salvestada näiteks välisele kõvakettale, USB mälupulkadele ja –kaartidele, mis ei ole pidevalt arvutiga ühenduses, või korduvkirjutatavatele DVD-dele. Sellega peavad arvestama ka need, kelle arvutis on ainult üks ketas.\nViiruste kahjustuste korral ja mistahes vigade ilmnemisel, või olukorras, kui Windows ei suuda enam üldse avaneda, saab nüüd süsteemiseisu kergesti tagasi viia sellesse kuupäeva, millal tõmmis on moodustatud. Eeldatavasti on tõmmis loodud just siis, kui kasutaja on olnud oma arvuti hetkeolukorraga rahul .\nSeejärel leia failiredeli järgi koht, kuhu eelnevalt sai salvestatud taastetõmmis. Kui tõmmis sai kirjutatud DVD-dele, siis pärast Restore Wizard avanemist võib päästeplaadi arvutist väljutada ning asemele asetada DVD, alustades loomulikult järjekorras esimese plaadiga. Siis tuleb leida CD/DVD ROM ketas. Kuna mina aga näiteks salvestasin faili teisele kettale, siis otsin D-kettalt selle üles kausta pealkirjaga „macrium reflect“ ja sellel klikates avan faili.\nVajutan Next ja Partition Selection aknas kinnitan oma valikut linnukesega. Järgmises aknas on linnuke juba vaikimisi määratud ülekirjutatava ketta ette. Seejärel mine edasi Next abil.\nPosted in - partitsiooni-, lokaalse ketta taastamine, andmete ja failide varundamine. Sildid: andmete ja failide varundamine, andmete taastamine, failide varundamine, ketta taastamine, partitsiooni taaste, taastamine. Leave a Comment »\nFailide päästmine kahjustatud arvutist – Paragon Rescue Kit 9.0 Express\nIkka ja jälle tulen umbes-täpselt sama teema juurde tagasi: mida teha siis, kui süsteemi on tabanud krahh. Olen tutvustanud partitsiooni ehk kohaliku ketta taastamise programme, mis kirjutavad üle kogu taastatava ketta, viies arvuti seisu tagasi varasemasse aega, kui kõik veel korras oli, ent vahetevahel võib juhtuda, et hetkeolukorda arvestades on need ebapiisavad. Näiteks sel juhul, kui süsteemitaastajaid pole sätitud automaatselt ja igapäevaselt faile varundama ning taastetõmmiseid tehakse käsitsi teatud aja tagant. Sellist taastefailide manuaalset tegemist pooldan ma tegelikult isegi, kuna siis saan kindel olla, et vahepealsel ajal pole mu arvuti nakatunud pahavarasse.\nEnt just sellesama vahepealse aja jooksul salvestatud dokumendid ja ka kõik teised failid lähevad süsteemikrahhi korral kaduma. Kui mul oli selleks näiteks alustatud artikkel Arvutikaitsesse ja ma poleks seda ettenägelikult igaks-juhuks varundanud, siis oleksin ikka pahane küll, et pean kõike otsast alustama. Õnneks on aga võimalusi, kuidas rikkis arvutisüsteemist vajalikud failid kätte saada.\nRescue Kit 9.0 Express on tasuta erakasutuseks pakutav utiliit, mis võimaldab süsteemi rikke korral päästa arvutisse jäänud olulised andmefailid (dokumendid, pildid, videod, arhiivifailid jne), salvestades need kas arvuti teisele kettale või USB abil ühendatud irdketastele. Samuti püütakse Boot Corrector‘i abil parandada enamlevinud buutimisvead, kui alglaadimisfailid on kas kadunud või rikutud, mille tõttu opisüsteem ei suuda enam avaneda tavapärasel viisil.\nKõige olulisemaks tuleb siiski pidada andmete taastamise võimalust. Näiteks viirus ei pruugi kahjustada ainult alglaadimissektorit vaid ka paljusid teisi arvutis olevaid süsteemifaile. Olgugi et utiliidi Rescue Kit abil võib õnnestuda alglaadimisprobleemid fikseerida ja Windows jällegi käima saada,tuleb seejärel ikkagi hakata teisi viirusekahjustusi parandama.\nKurjemad viirused on loodud võimalikult palju kahju tooma, näiteks keelatakse ligipääs mitmetele Windowsi abivahenditele nagu regedit (et kasutaja ei saaks käsitsi viiruse kirjutatud võtmeid ja väärtusi registrist kustutada), msconfig (et kasutaja ei saaks selle abil käivitada arvutit Safe Mode´s, et viirust eemaldada), protsessihaldurile Task Manager (et kasutaja ei saaks kustutada viirust töötava protsessina), süsteemisätete taastajale System Restore (et arvutiseisu ei saaks taastada varasemasse aega) jne. Samuti muudetakse paljud tõrjeprogrammid töövõimetuks, nii et need tuleb uuesti installeerida.\nMina näiteks mugava inimesena ei viitsiks tervet päeva parandamisele raisata, vaid kasutaksin ikkagi süsteemitaasteprogramme. Ent kõikvõimalikud tähtsad andmed, mis läheksid mul süsteemikrahhi korral kaduma ja mis suure tõenäosusega pole viiruste poolt kahjustatud, taastaksin aga Paragon Rescue Kit abil.\nKõigepealt tuleb kodulehelt tirida arvutisse käivitusfail ja alustada paigaldamist. Alternatiivne allalaadimislink asub siin. Juba teises aknas küsitakse paroole, mille saab, kui vajutada lingile Get free Product Key and Serial Number. Avanevas registreerimislehel tuleb kirjutada vastavatesse lahtritesse oma nimi, e-maili aadress ja asukohamaa ning vajutada Submit. Seejärel saab meilile saadetud kirjast vajalikud võtmed, et utiliiti käivitada.\nNüüd tuleb jälgida, et punktike oleks kirje ees CD/DVD , asetada tühi plaat kirjutajasse, vajutada Next, ning oodata, millal buutiv päästeplaat valmis kirjutatakse, millest ka teatatakse.\nKui Windows ei laadi enam üles, kuvades sarnase musta tõrketeate nagu artikli pealkirja all olevalt pildilt võib näha (kas siis koos või ilma selle rahvusvaheliselt tuntud pikaltsaatmise märgita) või teatab lihtsalt rikkest, näiteks NTLDR is missing, Press Ctrl+Alt+Del to restart , siis jääb üle vaid valmiskirjutatud plaat arvutisse asetada ning laadida utiliit päästetoiminguteks.\nNB! Enne plaadi asetamist lugejasse tuleks jälgida, et andmeid loetaks esimesena CD/DVD seadmelt . Selleks vajuta arvuti (sõltuvalt arvuti mudelist) alglaadimisel klahvile Delete või F2, F10 jne. AwardBIOS CMOS Setup sinise ekraani avanedes kliki lingile Advanced Bios Features, seejärel ava First Boot Device ning klaviatuuri nooltega liikudes märgi tärnikesega CD-ROM. Lõpetuseks vajuta enter , siis F10 ja Esc (väljumise nõusolekuks Y/N akna kuvamisel vajuta Y ehk Yes).\nKui utiliit on ennast üles laadinud Normal Mode´is, siis esimesena pakutaksegi andmete varundamist teisaldamise teel (File Transfer Wizard). Muide, kõik failijagamislehed teatavad Paragon kodulehel oleva reklaami järgi, et see päästevahend võimaldab andmeid salvestada ka CD/DVD-le. Katsetasin seda kolmel arvutil ja mitte üheski ei avanenud aken, mis oleks lubanud mul määrata valikuid nagu kõrvaloleval pildil on näha. Aga võibolla tõesti mu arvutisüsteemid ei toetanud seda funktsiooni.\nIgal juhul saab arvutis olevatele teisele ketastele või irdketastele, näiteks USB mälupulgale või –kaardile, välisele kõvakettale või MP3-mängijale samuti edukalt faile transportida. Selleks tuleb tervitusviisardis vajutada Next ja seejärel valida järgmises aknas ketas, millelt püütakse faile päästa. Minul on selleks näites ketas C (D on mul arvuti teine ketas ehk tagavaraketas ja F väline kõvaketas, mille ühendasin USB abil arvutiga). Nüüd tuleb sellel kilikkides leida failiredeli abil failid, mis vajavad ümber tõstmist. Kui hiir ei tööta, siis saab edasi liikuda Tab ja Shift klahvide abil.\nOletame, et süsteemikrahh tabas mu arvutit sellesama artikli kirjutamise ajal. Loomulikult ma ei tahaks seda tööd enam uuesti kirjutada ja seepärast otsin dokumentidest üles koha, kus see asub. Klikin sellel ja rohelise vasakule suunava noolekese abil lükkan selle vasakusse kasti. Niimoodi toimides kannan ma üle veel mitmed teised failid, mida tahan säästa igavese kaotsimineku eest. Lingile Calc vajutades saan aimu valitud failide andmemahust. Vajutan Next ja järgmises aknas Select destination path valin rea lõpus oleva ruudukese abil koha, kuhu soovin failid varundada.\nValin selleks kohaks välise kõvaketta WD Passport , klikin sellel real ja valin Select. Select path reale ilmub kirje minu valikuga. Kui ma sooviksin faile transportida tagavarakettale D, kust ma saaksin nad samuti alati kätte, isegi kui installiksin C-kettale uue opisüsteemi (format C) , siis klikiksin real D:\_ .\nNext abil edasi liikudes teatakse veel kokkuvõtvalt minu valikutest ja seejärel kantakse failid üle soovitud sihtkohta. Seejärel võib vajutada Close ja naastes esimesse aknasse valida Power off. Proovisin faile transportida nii välisele kõvakettale kui ka arvuti tagavarakettale D, mõlemad katsed läbiti suurepäraselt.\nKuna vahepeal varundamata jäänud failid on nüüd päästetud, võib kasutada spetsiaalseid süsteemitaaste programme, paigaldada arvutisse uus opisüsteem või proovida Windowsi parandada sellesama utiliidi abil. Nagu varem ütlesin, viirusekahjustuste korral seda eriti ei soovitaks, aga kui näiteks kasutaja ise on kogemata buutfaile kahjustanud või mõne programmi paigaldamine/eemaldamine on neid rikkunud, siis tasub proovida küll. Ent ka siis tuleb arvestada, et peale buutivate failide võib ka midagi muud olla süsteemis kahju saanud.\nEt püüda päästa mis päästa annab, tuleb utiliidis Rescue Kit valida teine lahter Boot Corrector.\nKõigepealt uurisin välisfoorumitest kasutajate arvamusi, milline neist viiest parandamismeetodist kõige edukam oleks. Paistab aga, et – tõenäoliselt utiliidi uudsuse tõttu – on arvamusi väga vähe. Paljud lihtsalt teatavad, et on selle abil oma rikkis süsteemi korda saanud. Samuti öeldakse, et kui ühel viisil ei õnnestu arvutit parandada, tuleb proovida ka teisi utiliidi pakutavaid võimalusi. Kindlasti tasub lugeda juhendit, mis on kirjutatud tasulise Paragon Rescue Kit Professional jaoks. Leheküljel 12 algab seadusejutt buutfailide parandamisest, kui need on õnnetul kombel hävinud. Samuti on õpetussõnad kirjas utiliidis endas, kui avada Help.\nPõhiliselt soovitatakse kahte valikut :\nAlglaadimisvigade parandamiseks tuleb valida Search for Windows installations to correct ja vajutada Next.\nSeejärel tuleb valida Edit the Boot.ini file ja järgmises aknas üle kontrollida, kas kirjed pole mitte vigased. Hea oleks, kui kasutajad teaks oma arvuti buutimisandmeid. Selleks tuleb avada Start – Settings – Control Panel – System – Advanced – lahtris Startup and Recovery valida Settings ning System Startup kastis vajutada lingile Edit. Selle Notepad tekstifaili võib välja printida, et hiljem oleks, mille järgi kirjeid kontrollida. Vajadusel tuleb vead parandada, utiliidist väljuda ja püüda arvuti taaskäivitada.\nKui aga süsteem on kahjustatud buutsektori viiruste rünnaku tagajärjel, soovitatakse MBR üle kirjutada uue koodiga. Kui see ei aita, siis parandamisvõimalusi on teisigi.\nKui opisüsteem on taas jalule upitatatud, siis ikkagi oleks soovitav, kui see püütakse taastada varasemasse aega. Juba varem kirjutatud kogu ketta taastamisele pakub Paragon Software samuti tasuta kodukasutajatele mõeldud taasteprogrammi Drive Backup Free Edition. Installifail 32-bitisele Win 2000, XP, Vista – või 64-bitisele Win XP või Vista süsteemidelee tuleb arvutisse tirida ja samamoodi eelkirjtatud utiliidile lasta läbi registreerimislehe programmi käivitavad koodid meilile saata. Töö programmiga käib põhimõtteliselt samamoodi, nagu varasemalt analoogsete rakenduste kohta olen kirjutanud.\nKui aga taolisi programme arvutis ei omata, siis võiks proovida vähemalt süsteemisätteid taastadavarasemasse aega. Juhul, kui viirus on Windows abivahendi System Restore rikkunud, võib kasutada tasuta alternatiivseid utiliite.\nPosted in Andmete taastamine ja varundamine:, Õpetused, juhendid. Sildid: failide päästmine, failide taastamine, ketta taastamine, süsteemikrahh. Leave a Comment »\nAcronis True Image – unikaalne ketta taastamise programm\nNädal enne jõule käis mu tuttavate arvutites justkui must katk ringi. Üks neist väitis, et peale elektrikatkestust Windows ei buutivat enam üles, teine olevat Vistale mittesobiva draiveri peale tõmmanud, mis rikkus opisüsteemi, ning kolmas saanud tõenäoliselt viiruse kas MSN-ist või failivahetusprogrammist ja sarnaselt eelnevatele ka temal arvuti enam ei käivitunud. Süsteemi enda abivahendid vigade parandamiseks aga ei aidanud.\nJa nagu sellistel puhkudel tavaliselt ikka ilmneb, arvutisse olid jäänud higi,vere ja pisaratega kogutud ülitähtsad failid, mida ei soovitud mingi hinna eest kaotada. Loomulikult ei oldud neist failidest ka koopiaid tehtud, kasvõi kõige tavalistematele CD või DVD-dele. Buutivatest startup-plaatidest polnud nad kuulnudki või arvasid (nagu miljonid kaaskannatajad), et „minuga midagi taolist ei saa kunagi juhtuda”. Aga võta näpust – Murphy ju teab, et kui midagi saab untsu minna, siis ta ka läheb!\nTegelikulkt tehti süsteemi kiirparandamiseks kõik õigesti – esimesena valiti Start Windows Normally, siis prooviti taastada varasemaid sätteid – Last Known Good Configuration .\nKui need ei aidanud, soovitasin parandada süsteemi Windows’i originaalplaadiga, aga oh õnnetust – ühel ei olnud seda plaati olemaski, kuna üks hea sõber olevat talle opisüsteemi peale pannud, teisel oli koer plaadi haaranud oma koletute lõugade vahele, saavutades ülekaaluka võidu vaenlase üle, ning kolmas olevat CD niivõrd kindlasse ja turvalisse kohta peitnud, et ise ka seda enam üles ei leidnud…\nKõige lihtsam oleks nüüd pakkuda, et alati aitab uue opisüsteemi paigaldamine (kõnekeeles format C või puhas install ), ent selleks tuleb uus Windows’i installiplaat tellida (või kasutada installiplaadi koopiat, eeldusel, et litsents on ikka legaalne). Ja seejärel tuleb võtta ette tuttav kannatuste rada – paigaldada operatsioonisüsteem (1,5 kuni 2 tundi), seejärel installeerida draiverid ja rakendusprogrammid (teine 2 kuni 3 tundi), sätteid paika seada, muuta kõike harjumuspärasemaks jne. ehk siis tugev tööpäev.\nTäiesti uue opisüsteemi paigaldamisel tuleb arvestada, et näiteks isklikud koduvideod, aasta jooksul tehtud pildid lastest, rariteetsed või tähtsad dokumendid võivadki kadunuks jääda. Jah, põhimõtteliselt on küll võimalik vanu andmeid säilitada, kuid alati on oht, et midagi läheb nihu. Pigem tuleks siis IT-spetsialistid kohale kutsuda, kes teenuste eest ei küsi just kõige odavama tasu.\nAga kuidas oleks, kui rikkis süsteemi täieliku taastamisega saaks igaüks ise hakkama kõigest poole tunni kuni tunniga, kusjuures kogu operatsioonisüsteem koos draiverite, vareminstallitud tarkvara, kõigi seadete ja sätetega, mängude ja programmidega on täiesti olemas ning töökorras? Ning kadunud pole ka ükski salvestatud fail – ei pea enam kartma abikaasa karmi kättemaksu, kuna pildid lastest või kõik tema hobikorras kogutud toiduretseptid on kindlalt olemas?\nOlen paljudele oma sõpradele soovitanud arvutisse tutvumiseks tirida Acronis True Image ja prooviaja möödudes (15 päeva) see programm osta. Väidetakse, et tegu on “raketiteadusega”, samuti olevat see liiga kallis – 50 dollarit. Minu arvates on “kallis” siiski ainult siis, kui kahe käega kellegi kaela ümbert kinni hoida…\nAcrinise tooteid võib leida ka eesti internetipoodidest, ehk isegi soodsamalt kui kodulehel pakutakse. Keerulist pole programmis samuti midagi, vajab vaid veidi süvenemist. Kui aga arvestada, kui palju vaeva jääb nägemata, väärtuslikku aega kokku hoitakse ning kõik arvitisolevad andmed säilitatakse, siis see investeering teeb end kuhjaga tasa.\nKuna Acronis vanemaid versioone pole enam saada, siis ülevaate teen uue kodukasutajatele mõeldud True Image Home 2009 versiooni põhjal. Võrreldes 2008 versiooniga on põhimõtteliselt kõik sama, muudetud on vaid programmi välimust ja mõned uued rakendused juurde lisatud. Etteruttavalt olgu öeldud – programmis on väga palju nüansse, mida peaks teadma, ent sellegipoolest teeb programmi käsitsemise kergeks asjaolu, et enamus sätteid on eelseadistatud – juhul kui mingit operatsiooni tehes peaks keegi jänni jääma, siis las jääda vaikimisi sätted ja vajutada tuleb lihtsalt Next.\nEttevalmistavad toimingud programmiga\nKõigepealt tuleks valmis teha buutiv päästeplaat juhuks, kui Windows enam üles ei laadi. Ava programmis Tools ja vali Create Bootable Rescue Media. Edasised juhised on äärmiselt lihtsad ja loogilised, loe vaid infot ja vajuta lingile Next. Soovitan andmed salvestada kõige tavalisemale CD-le – kindlaim ja odavaim variant. Valides CD-RW Drive vajuta jälle Next ja seejärel Proceed.\nKontrolli, et arvutis olev CD- või DVD-seade toetaks kirjutamist, tavalise CD/DVD lugejaga ei ole võimalik päästeplaati teha\nFaile on võimalik salvestada ka floppy-kettale või teha neist .iso tõmmis\nUtiliit toetab ka korduvkirjutatavale (ReWritable) CD/DVD-le salvestamist\nValides Start -Programs – Acronis -Acronis True Image Home jõuab otse utiliidini Bootable Rescue media Builder\nPäästeplaati kasutatakse juhul, kui Acronis Startup Recovery Manager on aktiveerimata ja Windows alglaadimine häiritud. Aseta plaat CD/DVD seadmesse ja oota, kuni pärast arvuti restarti laetakse üles Acronis True Image. Juhul, kui nii ei toimu, kontrolli kõigepealt, et arvuti buutimisel loetaks andmeid esimesena CD/DVD seadmelt. Selleks vajuta arvuti alglaadimisel klahvile Delete. AwardBIOS CMOS Setup sinise ekraani avanedes kliki lingile Advanced Bios Features, seejärel ava First Boot Device ning klaviatuuri nooltega liikudes märgi tärnikesega CD-ROM. Lõpetuseks vajuta enter , siis F10 ja Esc (väljumise nõusolekuks Y/N akna kuvamisel vajuta Y ehk Yes). Seejärel on võimalik asuda partitsiooni taastamisele, ent sellest artikli lõpupoole.\nTeisena tuleks aktiveerida Manage Acronis Secure Zone. See niinimetatud salajane tsoon on peidetud ruum C-kettast, mille suuruse määrab kasutaja ise. Sellele ruumile salvestab programm arvuti buutimiseks vajalikud failid. Kui kasutaja soovib hiljem just sellesse tsooni salvestada ka kogu partitsiooni backup-faili , peaks ta ruumi suuruse määramisel arvestama C-kettal olevate failide mahuga – näiteks kui ketta kasutuses (Used Space) on 20 GB faile, siis salajase tsooni suuruseks peaks määrama u. 10 GB, kui aga 60 GB, siis sellest umbes pool ehk siis vähemalt 30 GB . Kui vaba ruumi (Free Space) pole nii palju, tuleb pilt partitsioonist salvestada mujale ja jätta salajane tsoon vaid alglaadimisfailidele. Kasutuses olevat ruumi saab vaatada , kui klikkida My Computer, teha Local Disk C-l paremklikk ja valida Properties.\nAva programmis Tools – Manage Acronis Secure Zone, viisardi avanedes märgi linnukesega NTFS C. Võib panna käsitsi lahtrisse MB või GB suuruse, palju lubad kettalt ruumi kasutada või liigutada noolt mööda liugurit kuni sobiva mahuni. Seejärel määra salasõna ja oota, kuni restardilt tulles programm töö lõpetab.\nKui partitsioon on juba jagatud kaheks, ehk siis arvutis on kaks ketast, näiteks Local Disk C ja Local Disk D, siis võib Secure Zone määrata ka teisele ehk D-kettale.\nKui kogu kettaruum (Capasity) on väike või vaba kettaruum (Free Space) ei ole piisav, pole mõtet ruumi määrata gigabaitides, vaid piisab 50 -300 megabaidist, et buutimiseks vajalikud failid ära mahuksid (vajadusel võib siia paigutada ka varu-süsteemisätted, millest allpool kirjutan).\nMääratud salatsooni suurust saab hiljem vajadusel muuta – kas suurendada, vähendada või üldse eemaldada.\nSalasõna tuleb kindlalt meeles hoida, seda läheb juba järgmise operatsiooni tegemisel vaja. Tuleb ka arvestada, et kui näiteks alles poole aasta möödudes läheb salasõna vaja ja selleks ajaks on see unustatud, siis pole enam midagi parata. NB! Kes ei julge programmi esmakordsel katsetamisel salasõna määrata, ei pea seda tegema – selle saab vajadusel ka hiljem juurde lisada. Salasõna kindlustab suurema turvalisuse.\nKolmandana võiks aktiveerida käivitusutiliidi Acronis Startup Recovery Manager. Igal arvuti alglaadimisel näed kirja “Starting Acronis Loader…Press F11…” Windows’i avanemisprobleemide korral tulebki vajutada klahvile F11, mis käivitab eelloodud salajasest tsoonist programmi. Järgnevalt on võimalik jätkata arvuti parandamist kahel viisil:\n1. vajutades lingile Windows (vaata allpool alapealkirja Taastamine varufaili abil) saab jätkata arvuti üleslaadimist nii, et programm kirjutab vigased bootfailid üle tagavarafailidega\n2. vajutades lingile Acronis True Image avaneb programmi päästeutiliit, mille abil saab taastada partitsiooni varemloodud tagavaratõmmise (backup image) abil\nAva programmis Tools – Activate Acronis Startup Recovery Manager. Esmalt küsib see kohe sama salasõna, mida eelnevalt kasutasid salajase tsooni tegemisel. Kui salasõna ei olnud määratud, kuna oled usaldav inimene isegi häkkerite suhtes, siis edasi vajuta lihtsalt Next. Seejärel kliki lingile Activate.\nKes ei soovi käivitusutiliiti aktiveerida, see ei pea seda tegema, ehkki alglaadimine küll eriti rohkem aega ei võta. Sel juhul peab lootma ainult buutivale päästeplaadile, mille kõige esimese sammuna valmistasid.\nArvestada tuleks ka sellega, et päästeplaat võib kaduma minna või kannatada saada. Kui nüüd käivitusutiliit on samuti aktiveerimata, polegi enam midagi teha – maletermin ütleb selle kohta šahh ja matt. Minul endal on kindluse mõttes utiliit aktiveeritud ja plaat tagavaraks tehtud.\nVahelduseks võiks ka sätted paika seada, et siis hiljem tagavarapildi tegemisel sujuvalt Next abil edasi liikuda. Ava programmis Tools – Options . Põhimõtteliselt on siin kõik juba tavakasutaja jaoks paika sätitud, tuleks vaid määrata loodavale backup-failile salasõna ja soovi korral failitüüp, millena see salvestatakse. Salasõna ei pea olema sama mis salajasel tsoonil, pigem oleks turvalisuse mõttes olulisem määrata mõni teine salasõna. Valides sätete alt Default Backup Options – Archive protection, kinnita salasõna ning märgi punktikesega sobiv krüpteerimismeetod. Nagu öeldud, kõik muu on juba paigas, ent kes soovib endale asja keerulisemaks teha, võib üsna mitmeid funktsioone muuta, ent ainult oma vastutusel.\nTaaste-ehk tagavarapildi tegemine\nKui esimesed sammud tehtud, võib hakata tagavarapilti looma. Muide, ka programmi esimesel avamisel pakutakse kasutada One-Click Protection funktsiooni , mille võib loomulikult läbi teha, ent lihtsam oleks see antud momendiks sulgeda ja enne eelloetletud operatsioonid teostada. Sest kes nii väga tahab seda uut rakendust proovida (vanemates versioonides seda pole), saab seda hiljem teha ka läbi programmi enda.\nAvades programmis Operations -Back Up, antakse mitmeid võimalusi taastefailide moodustamiseks – valida kasutaja enda soovi järgi teatud kaustu või faile tagavarakoopiale lisamiseks, valida hilisemaks taastamiseks hetke süsteemisätted (põhimõtteliselt sama, millest siin kirjutan, ent tunduvalt parem), dubleerida e-maili konto koos salvestatud aadressidega ning teatud rakenduste sätted (Internet Explorer, Mozilla Firefox, Skype, Microsoft Office jne.), ent ise soovitaksin kõigepealt teha varufail kogu partitsioonist, mille abil saab hiljem taastada ka kõik eelnimetatu.\nSeega vali My Computer, märgi linnukesega primaarne C-ketas (NTFS (C)), millel paikneb Windowsi operatsioonisüsteem, järgnevalt vajuta Next – Creat New Backup Archive . Samas aknas peab valima ka koha, kuhu partitsioonitõmmis salvestada. Kliki lingile Browse ja vali süsteemiredelist sobiv asukoht (näiteks alloleval pildil on selleks valitud DVD-RAM Drive (E:) plaatidele salvestamiseks). Kindlasti tuleb nüüd leitud koht kinnitada, vajutades lingile Generate Name – faili nime taha peab ilmuma kirje MyBackup.tib (või MyBackup.zip, kui see on eelnevalt kasutaja poolt sätetest valitud).\nSamale kettale ei soovita kunagi varufaili paigutada, kuna ketta vigade korral või viiruste kahjustuste tõttu võib ka nimetatud taastefail kasutuskõlbmatuks muutuda. Kui on olemas teine ketas (näiteks Local Disk (D)), siis võib tõmmise sinna salvestada. Selle puudumisel Acronise salatsooni, kui see on piisavalt mahukas; välisele kõvakettale või korduvkirjutatavatele CD/DVD-dele. NB! CD/DVD-sid tuleb varuda mitmeid, et kogu partitsioonitõmmis peale mahuks – näiteks kui ketta kasutuses on 20 GB faile, siis eeldatavalt läheb vaja kolme DVD-d.\nSoovi korral võib taastetõmmise teha ka teistest arvutis olevatest ketastest ehk partitsioonidest. Ise ma pole seda küll teinud, kuid olen teiselt kettalt duubeldanud tähtsaid faile My Data abil. System State kasutades aga olen süsteemisätted salvestanud tagavaraks Acronise salatsooni, kuna need võtavad võrreldes partitsioonitõmmisega tunduvalt vähem ruumi (keskmiselt 250 -300 MB).\nJärgnevalt on võimalik valida, kas loodavat tõmmist hakatakse programmi poolt ajastatud toiminguna automaatselt uuendama näiteks päeva, paari päeva, nädala või kuu järel – valik on iga kasutaja enda teha. Edasi tuleks programmi esmakordsel kasutamisel valida taastefaili meetodiks Full. Kui esimene koopia partisioonist on tehtud, siis järgmistel kordadel võib juba valida Incremental (pidevalt kasvav) või Differential (pidevalt muutuv) backup vahel, mis täiendavad varasemaid salvestatud andmeid vahepeal toimunud muudatustega.\nKui valitakse automaatne uuendamine, siis see eeldab, et taastefaili asukoht leitakse arvutis, mitte välisel irdkettal või CD/DVD-l\nIncremental Backup – valides automaatse uuendamise, hakatakse looma tähtsaima taastefaili (Full Backup) kõrvale täiendavaid faile, millest iga järgmine salvestab vastavalt seatud ajagraafikule vahepeal arvutisüsteemis toimunud muutusi.\nDifferential Backup – valides automaatse uuendamise, luuakse tähtsaima taastefaili kõrvale täiendav fail, mis salvestab vahepeal arvutisüsteemis toimunud muutusi, ent mida ennast hakatakse vastavalt seatud ajagraafikule üle kirjutama.\nBackup method aknas võib ka valida, et vanemad varufailid eemaldatakse enne uute loomist.\nMa ise ei kasuta kumbagi meetodit, kuna ei soovi liigseid protsesse taustal töötamas. Uuendamise vajadusel olen lihtsalt vana taastetõmmise ära kustutanud ja uue taastefaili moodustanud Full-meetodit kasutades.\nJärgnevalt on võimalus öelda, et teatud failid jäävad varukoopiast välja. Pole mõtet keelata peidetud- või süsteemifaile, seega esimesed kaks ruudukest jäta märkimata. Kui aga tead, et arvutisse on kogunenud palju mõttetut muusikat, pilte või filme, mis tõenäoliselt on ka juba plaatidele kõrvetatud, siis saab need välistada vajutades lingile Add… ja toksides reale File name näiteks *.mp3,*.jpeg, *.avi jne. Ning kuna salasõna sai juba eelnevalt määratud, vajuta lihtsalt Next.\nKommentaaridesse kirjuta iseenda jaoks infot antud varufaili kohta, a’la: “Kõik OK, viirustevaba, loodud 14.jaan.2009″. Seejärel mine edasi ja kokkuvõtte aknas Summary vajuta Proceed. Nüüd salvestatakse loetud minutitega kogu partitsiooni tõmmis.\nTaastamine varufaili abil\nKui arvuti käivitamisel Windows enam ei avane, aseta CD/DVD-lugejasse Acronise päästeplaat või vajuta alglaadimisel klahvile F11 (sel juhul peab olema Secure Zone eelnevalt aktiveeritud). Klaviatuuri nooltega liikudes vali Acronis True Image Home ja vajuta klahvile Enter. Sisesta salasõna, mille oled määranud salajase tsooni jaoks.\nEdasi saab liikuda juba hiirega. Vajuta lingile Manage and Restore, taastefailide avanedes vali omale sobivaim (juhul, kui neid on rohkem loodud). Tee taastefailil paremklikk ja vali Restore. Seejärel sisesta salasõna, mille oled määranud backup-failile.\nRestore Whole disks and partitions ette jäta punktike, järgmises aknas märgi linnukesega NTFS (C). Seejärel nagu tavaliselt jätka Next abil.\nJärgmises aknas Specity restore settins of Partition C ära muuda midagi, kuna nii võib kogemata kõik ilusa ära rikkuda. Sest kui näiteks primaarse (Primary) partitsiooni tüübi asemel valida muu, siis pärast taastamist arvuti ikkagi ei buudi üles. Samuti võib jätta linnukese panemata järgmises aknas lingi ette Validate backup archive before restoration. Näiteks ise pole ma kunagi selle peale aega raisanud, kuna valideerimine lihtsalt kontrollib, kas taastefail on vigadevaba ja töökorras – seda näen ju niikuinii taasteprotsessi ajal – kui fail on vigane, siis nii või teisiti programm teavitab sellest.\nOperatsiooni lõpetamiseks vajuta lingile Proceed ning ülejäänu teeb programm ise. Oodata tuleb 30 kuni 45 minutit (oleneb kettamahust) kuni kogu partitsioon koos opisüsteemi, draiverite, programmidega, süsteemisätetega jne.on taastatud varasemasse aega. Näiteks, kui taastepilt (backup image) on tehtud 1.jaanuar 2009, siis just selle päeva arvutiseis taastatakse. See tähendab loomulikult ka seda, et kõik mis on peale seda päeva arvutisse salvestatud, läheb kaduma (kui pole aktiveeritud automaatne taastefaili uuendamine (Backup Wizard – Scheduling).\nProgrammi täiendavad funktsioonid\nTry&Decide võimaldab luua virtuaalketta, millel võib julgelt katsetada uusi programme, avada kahtlasi faile, kontrollida draiverite või Windowsi värskenduste (Microsoft Update) sobivust operatsioonisüsteemiga, ilma et oleks vaja karta kogu süsteemi rikkumist. Juhul kui miski läheb valesti, saab vastava toimingu tühistada, kui aga kõik on suurepärane, saab lisada originaalsüsteemi.\nFile Shredder garanteerib erinevate purustamisalgoritmide abil ükskõik millise faili hävitamise, ilma et seda oleks võimalik hiljem taastada.\nSystem Clean-up abil saab puhastada arvutit mõttetust prahist nagu näiteks ajutised-ja hiljutised failid ning vajadusel hävitada kõik jäljed kõvaketta tühjalt ruumilt (Hard Disk Free Space). Võibolla paljud veel ei tea, et ükskõik mis andmete (näiteks salajane dokument või häbitu video) tavapärane kustutamine ei garanteeri sellesama faili hilisemat taastamist, sest koopia sellest failist, ehkki opsüsteem seda ei näita, jääb kõvakettale alles.\nAcronis DriveCleanser võimaldab turvaliselt formaatida või kustutada kogu patritsiooni, ilma et sellel olnud andmeid saaks kunagi hiljem taastada. Eelkõige on seda funktsiooni mõttekas kasutada ainult siis, kui arvutit soovitakse ärai müüa.\nClone Disk võimaldab ühelt (näiteks vanalt ja mahult väikeselt) kõvakettalt kopeerida kõik andmed teisele (uuele ja mahult suuremale) kõvakettale.\nSüsteeminõuded: Windows Vista; XP Professional x32, x64 Edition\nLõpetuseks: Kus hunti kõnelts, seal hunt esi om (eesti vanasõna)\nNaeruväärne tunnistada, ent just selle artikli kirjutamise ajal tabas mu arvutit täielik krahh – Windows ei buutinud enam üles ja miski ei aidanud. Veel nukram tunnistada – viimane taastepilt partitsioonist oli mul tehtud eelmise aasta septembrikuus, samuti polnud mul automaatne backup-faili uuendamine aktiveeritud . Ehkki C-ketas sai taastatud, olid kõik draiverid ja programmid vananenud, seega pidin need ikkagi uute vastu vahetama. Tagantjäreletarkusena – loodetavasti ei ole keegi teine endas ja oma arvutis nii kindel (samas muidugi ka hooletu), nagu mina olin. Parafraseerides Schnatterly tuletust Murphy seadusest: “Kui midagi ei saa untsu minna, siis midagi ikka läheb, ja täiega…”\nTasuta versioonid Acronis True Image´st leiab sellest artiklist.\nPosted in - partitsiooni-, lokaalse ketta taastamine, andmete ja failide varundamine, Õpetused, juhendid. Sildid: andmete ja failide varundamine, andmete taastamine, failide taastamine, failide varundamine, ketta taastamine, partitsiooni taaste, taastamine. Leave a Comment »


RAAMATUSOOVITUS! Jon M. Huntsman: Võitjad sohki ei tee. Ka mitte raskel ajal – Hingele | GoodNews\nAvaleht Lugemist RAAMATUSOOVITUS! Jon M. Huntsman: Võitjad sohki ei tee. Ka mitte raskel ajal\n14. juuni 2014 0\nRAAMATUSOOVITUS! Jon M. Huntsman: Võitjad sohki ei tee. Ka mitte raskel ajal\nTuleb mõelda sellele, milliste inimestega äri teha sooviksite. Siis tuleb muuta end ise sarnaseks inimeseks, kasutades selleks ka käesoleva raamatu tarkusi.\neelmine RAAMATUSOOVITUS! Eckhart Tolle: Siin ja praegu: kohaloleku harjutused\njärgmine RAAMATUSOOVITUS! Robin Sharma: Teejuht inimliku suuruse juurde


Kuidas elada alla võimete? - Uudised - Tark säästmine │ Tark kingitus\nKuidas elada alla võimete?\nPostitatud 26. november 2016\nPaljud investorid Eestis ja välismaal on öelnud, et rikkaks saamise valem on elada alla oma võimete. Kuidas see aga tegelikult välja näeb? Vaatame asja kavalate säästmisnippide poole pealt.\nRaha koguneb aeglaselt ning üleöö rikkaks ei saa meist enamasti keegi. Seega on väga tähtis seada pikaaegsed eesmärgid ning nende nimel tasapisi tööd teha ehk raha kõrvale panna. Kuidas seda aga teha, kui tundub, et kogumishoius suureneb väga aeglaselt?\nMe näeme rikkaid ja edukaid pea igal sammul: linnas, kus elame, televiisoris, mida vaatame, internetisaitidel, mida külastame ning meedias, mida jälgime. Seega on üsna raske end panna uskuma, et meile selline elu ei sobi ning et kasinus on palju etem. Nagu ütlevad klassikud, me ihaldame seda, mida iga päev näeme.\nSelleks, et veidigi kiusatust uhkete asjade järele vähendada, on mõistlik need silma alt ära saada.\nMarketWatch soovitab, et kasulik on lõpetada teatud uudiskirjade ning kataloogide tellimine. Samuti mitte lapata kliendilehti, kui tead juba ette, et midagi sinu jaoks hädavajalikku seal pole. Ja kui teed uue kliendikaardi, ära märgi ristikest kasti, millega lubad endale reklaami saata.\nSea kindel eesmärk\nKui raha kogumine on sinu jaoks raske, mõtle välja kindel eesmärk, mille nimel sa säästma hakkad. Olgu selleks näiteks pangalaenu tasumine, eluasemelaenu sissemakse või reisi jaoks mõeldud raha. Paljudel on nõnda kergem oma eesmärke saavutada.\nTõsi, sageli võib ette tulla ootamatusi. Sellega tuleks aga juba rahakogumise alguses igaks juhuks arvestada ning ennast varakult häälestada, et hoolimata takistustest lähed sa oma kogumisplaaniga edasi.\nVäljaanne Business Insider kirjutab, et paljud rikkad ja edukad on hinnateadlikud ning mõtlevad ostud pikalt läbi. Samuti julgevad nad pidada müüjatega läbirääkimisi ning välja kaubelda võimalikult soodne diil.\nNäiteks uue auto ostmise puhul soovitab väljaanne pidada automüüjaga pikki ja põhjalikke läbirääkimisi, et hinnas alla saada.\nKa jaekaupade puhul tasuks suuremad ostud teha just soodusmüükide ajal, mil häid kvaliteetseid kaupu saab tavahinnast märkimisväärselt odavamalt.\nPortaal DailyWorth kirjutab, et raha säästmisega ei tasu viivitada, sellega tuleb hakata pihta kohe. See tähendab, et enese distsiplineerimiseks on vaja panna kõrvale raha ka siis, kui väljaminekud on harjumuspärasest suuremad. Ära mängi mõttega raha koguma hakata, vaid hakka kohe pihta. Piisab ka väikestest summadest, et midagi kogunema hakkaks ning säästmisharjumus tekiks.\nMis puudutab finantsdistsipliini, on inimene sageli iseenda suurim vaenlane. DailyWorth soovitab säästmisharjumuse tekkimiseks teha pangas püsikorraldus ning kanda endale iga kuu üle kindel summa. See aitab vältida olukorda, kus sa enda kogumis- või investeerimiskontole ühel või teisel põhjusel raha kanda ei raatsi. Samuti suureneb nii tõenäosus, et raha tagasikandmine arvelduskontole muutub sulle emotsionaalselt raskemaks, kuna sa justkui tunned, et petad ennast.


Siseruumide termostaadid ja küttejuhtimissüsteemid\nPõrandaanduriga DEVIreg™ elektrooniliste termostaatide abil saate oma põrandaküttesüsteemi täpselt juhtida. Põrand on alati meeldivalt soe ning süsteem reguleerib temperatuuri nii, et kuumus põrandat ei kahjustaks. Sel viisil on põranda temperatuur alati kooskõlas põranda tootja määratud suurima lubatud temperatuuriga.\nDEVIreg™ on hea valik, kuna reguleerib küttesüsteemi kulutõhusalt. Täpse temperatuuriregulaatori ja põrandaaluse küttekeha kooslusel tagatakse enneolematult tõhus energiakasutus. DEVIreg™ termostaat reguleerib ruumitemperatuuri täpselt ning on seetõttu kasulik nii teile kui teie rahakotile.\nDEVI nutitermostaatide abil saate hõlpsalt elektrikütte pealt energiat ja raha säästa. Menüüdes liikumine on lihtne, mistõttu on lihtne ka küttesüsteemi programmeerimine. Uusimate DEVIreg™ termostaatide nutifunktsioonid võimaldavad küttearvet vähendada kuni 30%. Uusimad süsteemid on näiteks DEVIlink™ koos rakendusega Danfoss App või DEVIreg™ Smart koos rakendusega DEVIsmart™ App. Nende süsteemide abil saate oma elektripõrandakütet läbi oma nutitelefoni juhtida mistahes maailma paigast.\nTänu optimaalsele põrandasisesele soojusjaotusele ja temperatuuri täpselt juhtivale DEVIreg™ termostaadile on keskmist ruumitemperatuuri võimalik tavapäraste vesiküttel põhinevate süsteemidega võrreldes alandada 1–2°C. Temperatuuri langetamisel jääb soojusmugavus samaks.\nSeega on võimalik 10–20% võrra vähendada energiakadu, mis on kasulik nii majanduslikult kui ka keskkonna seisukohalt. Pealegi on DEVI põrandaküttesüsteeme paigaldada lihtsam kui teisi sarnaste funktsioonidega küttesüsteeme.\nDEVI-ga on talved ohutumad ja pehmemad.\nTermostaat lülitab kütte sisse ja välja, vastavalt sellele, kas lund sajab või mitte.\nLumesaju äratundmiseks peaks välialade, katuse ja veerennide jaoks ettenähtud termostaat olema varustatud niiskus- ja temperatuurianduritega. Kui temperatuur langeb alla kindla taseme, näiteks alla 0℃ ja lund sajab,annavad niiskusandurid sellest termostaadile teada ning küttesüsteem lülitub sisse.\nKui andurid tunnetavad, et temperatuur on näiteks kõrgem kui +4℃ (vaikesäte) või köetav pind on kuiv, lülitub süsteem välja. Saate seda igal ajal ka käsitsi sisse- ja välja lülitada.\nVälialadelt (nt sillutistelt, teedelt, kaldteedelt), katustelt, vihmaveerennidelt, räästatelt ning torudelt jää ja lume sulatamiseks soovitab DEVI kasutada temperatuuri- ja niiskusanduritega täisautomaatset termostaati DEVIreg™ 850.\nDEVI välialade küttesüsteemide termostaatide valik on lai. Kindlasti leiate endale sealt sobivaima.\nDEVIlink™ kütte juhtimissüsteem


Konstellööride koolituse tasuta tutvustusõhtu | HOLISTIKA INSTITUUT\nKonstellööride koolituse tasuta tutvustusõhtu\nKonstellatsioonid OÜ pakub rahvusvahelise õppekava alusel konstellööride koolitust „Perekonstellatsioonid, süsteemne fenomenoloogia ja konsulteerimine.“\nOled teretulnud koolituse tutvustusõhtule 16. jaanuaril kell 18.00 Holistika Instituuti (Endla 15, IV korrus).\nPalun registreeri end tutvustusõhtule: kalmer@konstellatsioonid.ee või telefonil 5159066.\nÜks tutvustusõhtul osalejatest saab kogeda suhteid parandavat konstellatsiooniharjutust. See inimene loositakse soovijate seast välja samal õhtul.\nKoolitus koosneb 9 õppemoodulist ja toimub ajavahemikus: 16. veebruar 2018 – 14. veebruar 2020. Koolitus toimub Tartus.\nKoolituse õppejõududeks on rahvusvahelise konstellööride ühenduse IAG/DGfS* ja IKSR* poolt tunnustatud ning sertifitseeritud konstellöörid-terapeudid:\nTiiu Bolzman – Ladina-Ameerika Perekonstellatsioonide Instituudi looja ja juht, konstellöör ja terapeut (Argentiina, Buenos Aires);\nMihhail Burnjašev – Konsultatsioonide ja Süsteemsete Lahenduste Instituudi (IKSR) direktor ja õppejõud, konstellöör ja terapeut (Venemaa, Moskva);\nOlga Knjazeva – Tallinna Süsteemsete Lahenduste Keskuse looja ja juht, õppejõud, konstellöör ja terapeut (Eesti, Tallinn) ;\nKalmer Kase – Konstellatsioonid OÜ looja, juht ja koolitaja, konstellöör ja terapeut (Eesti, Tallinn).\nProgramm vastab rahvusvahelistele konstellööride väljaõppe ning kvalifikatsioonistandarditele ning selle täies mahus läbinud osalejad saavad Moskva Konsultatsioonide ja Süsteemsete Lahenduste keskuse tunnistuse.